[-----------------------------] [-------------------]ονος[-------] [-----------------] του δικαστ[------] [-----------] μη ελασσονος αξιον δραχμαν τ[-----] [----- τοι πρ]ο[σ]ταται επικλαρουντω επι φυλαν και δαμ[ον ----] [------ κ]αι τριακαδα αι κα ο ιερευς αντιφωνηι αυτοις ταν θυσ[ιαν επιτετε]λεσ[θ]αι αι [δε] κα επικλαρωσωντ[ι] μη αντιφωνησαντος του [ιερεως] αποτεισαντω επιτιμιον τ[ω]ι τειχοποιαι δραχμας χειλιας εν [ευ]θυναις θυοντω δε κ[αι ο] γυμνασιαρχος και ο αγωνοθετας εκαστος αυτων ιερειον τελειον απο δραχμαν εικοσι πεντε επει κα αιρεθεωντι κατα ταυτα δε θυοντω και τοι αιρευμενοι ιεροφυλακες τοι μεν ταν χειμεριναν αρχοντες θε[υ]δαισιου ε[ν]αται τοι δε ταν θεριναν υακινθιου τεσσαρεσκαιδεκαται εκαστοι α[υ]των [ο]ιν π[ο]τι δραχμας εικοσι πεντε ομοιως δε θυοντω και οσοι α[ιρευ]νται παντες επει κα ες ταν αρχαν εσπορευωνται καθ εκασταν τραπεζαν ιερειον τελειον απο δραχμαν εικοσι πεντε κατα ταυτα δε θυοντω και τοι προσταται κατα ταν πενταετηριδα ταν ασκλαπιειων ιερειον βοικον απο δραχμαν διακοσιαν πεντηκοντα ο αει ιερευς τα ιερα πασι τοις θυουσιν επι του βωμου επιτιθετω οις δε ποτιτετακται θυεν ται ομονοιαι κατα τανδε ταν διαγραφαν αι κα μη θυσωντι οφειλοντω επιτιμιον τωι μεν ιερει του μερους δραχμας τριακοντα και η πραξις εστω τωι ιερει και α[λ]λ[ωι] των τελεσαντων τας θυσιας καθαπερ εκ δικα[ς] ται δε θεαι [τ]εισ[α]ντω επιτιμιον δραχμας πεντηκοντα [α] δε πραξις εστω υπερ τας θεου τωι τε ιερει και αλλωι τωι χρηζοντι και εστω ες κατασκευαν αργυρωματων τα δε ιερεια τα θυομενα ται ομονοιαι δο[κ]ιμασ[θεν]τ[ω] παντα υπο τε του ιερεως και των εξαγηταν οσσοις τοι ταμιαι διαγραφοντι ες τας θυσιας ο δε πριαμενος ταν ιερωσυναν ποιησειται καταβολας του ευρεματος επι τος ταμιας τρεις ταν μεν πραταν εμηνι αλσειωι τωι επι αριστοβουλου ταν δε δευτεραν εμ μηνι γεραστιωι τωι μετα μοναρχον αριστοβουλον ος κα γενηται πρατος ταν δε τριταν εμ μηνι αλσειωι τωι επι του αυτου μοναρχου [ο] τι δε κα μη αποδωι εν τοις χρονοις τοις γεγραμμενοις κατα τανδε ταν διαγραφαν οφειλετωι διπλασιον και α ιερωσυνα αναπωληθητω υπο των πωληταν οπως δε επιφανεστερα α ιερωσυνα γενηται ποτι παντα κατασκευασθεντων αυται και αργυρωματων ποτι τας θυσιας τας γινομενας και ο δαμος φαινηται προνοων και εν τουτοις τας ποτι τε αυταν και τος πολιτας ομονοιας τοι ταμιαι υπολιπομ[ε]νοι ελ λογωι το δεκατον μερος του ευρεματος τας ιερωσυνας καταχρησθων ες κατασκευαν αργυρωματων ων κα απολογιξηται ο αρχιτεκτων ποθ ο και ποιησασθω τον απολογισμον εσχατον του καρνειου μηνος του επι αριστοβουλου ται δεκαται τοι δε προσταται εσενεγκαντω τον απολογισμον ες μεν ταν βουλαν του αυτου μηνος ται πεντεκαιδεκαται ες δε ταν εκλησιαν του αυτου μηνος ται εκκαιδεκαται το δε λοιπον αργυριον τοι ταμιαι καταχρησθων εις τα διατεταγμενα τοι δε εν αρχαι ευντες προσταται επισταταν ελεσθων ται εκκαιδεκαται του αλσειου μηνος επι ταν κατασκευαν των αργυρωματων τοι δε ταμιαι διαγραψαντω αυτωι το υπολειφθεν παρ αυτοις δεκατον του ευρεματος απο τας [ιε]ρωσυνας επει δε κα κατασκευασθηι τα απολογισθεντα υπο του αρχιτε[κ]τονος και δοκιμασθηι υπο του δοκιμαστα επιγραψας ο επιστατας επι των αργυρωματων πολιος εκ κω ιερα ομονοιας και του ιερεως πατροθεν το ονομα και ταν ων αν αυτων παραδοτω τωι ιερει και περι τας αγοραξιος του τε ασαμου και τας κατασκευας αυτων και παραδοσιος τωι ιερει και περι των λογων ων κα διαγραφηται λογον καταβαλεσθω ες τα δαμοσια γραμματα κατα ταυτα δε και ο ιερευς λογον καταβαλεσθω περι τας παραλαμψιος αυτων και ες τον μετα ταυτα χρονον αντιφωνειτω εν λογισταις καθοτι και τος αλλος [ιε]ρεις γεγραπται τοι πωληται απομισθωσαντω αναγραψαι τανδε ταν διαγραφαν [ε]ς σταλαν λιθιναν και αν[αθε]μεν παρα τον βωμον τας ομονοιας πραθεισας δε τας ιερωσυνας ο [καρυξ καρυσσ]ετω του τε αγορακοτος το ονομα παραχρημα και οσσου κα αγο[ραξηι ταν ιερωσυ]ναν το δε γενομενον αναλωμα ες τε ταν θυσιαν ταν επι τα[ι πρασει τας ιερωσυν]ας και ες ταν τελεταν του ιερεως και τας ιερειας κ[αι ταν σταλαν και τα]ν αναγραφ[α]ν τας διαγραφας καταβαλει ο πρ[ιαμενος ταν ιερωσυναν αμα ται πρ]αται καταβολαι.
Kos Isl. — Prov. unkn. [Asklepieion] — ca. 150-100 BC — Chiron 35 (2005) 220, 20 — SEG 55.931
 ca. 150-100 BC 